Πρωτάθλημα Ε.Π.Σ. Αθηνών 1932-33

Στο Πρωτάθλημα Α΄ κατηγορίας της ΕΠΣ Αθηνών την περίοδο 1932-33 πρωταθλητής αναδείχθηκε το Π.Ο. Γουδί για δεύτερη συνεχόμενη χρονιά. Μάλιστα ανέβηκε στην εθνική κατηγορία επειδή ο ΠΑΟ δεν δέχθηκε να αγωνιστεί στους αγώνες διαβάθμισης. Για δεύτερη συνεχόμενη σεζόν δε συμμετείχαν οι τρεις καλύτερες ομάδες: Παναθηναϊκός, ΑΕΚ και Απόλλων Αθηνών, οι οποίες μετείχαν στο Εθνικό Πρωτάθλημα 1932-33. Ήταν η δεύτερη και τελευταία προπολεμική απόπειρα δημιουργίας εθνικής κατηγορίας με οκτώ συλλόγους των ιδρυτικών ενώσεων της ΕΠΟ (Αθήνας: 3, Πειραιά: 2 και Μακεδονίας: 3), οι οποίοι δεν μετείχαν στα τοπικά πρωταθλήματα.

 Στο πρωτάθλημα Α΄ κατηγορίας της ΕΠΣΑ έλαβαν μέρος τέσσερις ομάδες, τρεις από την προηγούμενη σεζόν 1931-32 και ο πρωταθλητής της Β΄ κατηγορίας Α.Π.Ο. Αττικός. Αγωνίστηκαν σε ένα σύστημα δύο γύρων (6 αγώνες) αλλά δεν είναι γνωστές πολλές λεπτομέρειες για τα αποτελέσματα και τη βαθμολογία. Πρωταθλητής αναδείχθηκε για δεύτερη σεζόν ο Ποδοσφαιρικός Όμιλος "Γουδί", μια από τις αρχαιότερες ποδοσφαιρικές ομάδες της πρωτεύουσας, που θα έδινε αγώνα διαβάθμισης για την άνοδο στο Εθνικό Πρωτάθλημα 1933-34. Οι ομάδες που μετείχαν ήταν: Π.Ο. Γουδί: πρωταθλητής. Ατρόμητος Αθηνών. Α.Π.Ο. Αττικός. Αστέρας Αθηνών: υποβιβάστηκε στη Β΄. Τη σύνθεση της πρωταθλήτριας ομάδας Π.Ο. Γουδί αποτελούσαν οι εξής: Τερματοφύλακας: Ψήτος. Αμυντικοί: Μπούκης, Δ. Σιδηρόπουλος. Μέσοι: Μαρινέλης, Γουλιέλμος, Μιχαλακόπουλος. Επιθετικοί: Αλ. Σιδηρόπουλος, Αποστόλου, Κουτσουλιέρης, Σταυρόπουλος, Πετρίδης, Τσολίνας. Σύμφωνα με την προκήρυξη, η πρωταθλήτρια της ΕΠΣ Αθήνας και η πρωταθλήτρια της ΕΠΣ Πειραιά, αγωνίστηκαν μεταξύ τους σε διπλούς αγώνες. Στη συνέχεια η νικήτρια θα διεκδικούσε σε αγώνες διαβάθμισης με την τελευταία ομάδα του Νοτίου Ομίλου του Εθνικού Πρωταθλήματος 1932-33 την άνοδό της στο επόμενο Εθνικό Πρωτάθλημα 1933-34. Κατόπιν τούτου το Π.Ο. Γουδί αντιμετώπισε αρχικά τον πρωταθλητή Πειραιά, Αργοναύτη, τον οποίο απέκλεισε με δύο νίκες. Τα αποτελέσματα: 21 Μαΐου 1933, γήπ. Ποδηλατοδρόμιου: Αργοναύτης Πειραιά - Π.Ο. Γουδί: 2-4 (0-3). Σκόρερ: Ευσταθίου, Ανδρεάδης - Σιδηρόπουλος 2, Τσολίνας 2. Διαιτητής: Κ. Οικονόμου. 28 Μαΐου 1933, Γήπεδο Ρουφ: Π.Ο. Γουδί - Αργοναύτης Πειραιά: 3-0. Διαιτητής: Μαγιάτης.Στη συνέχεια ορίστηκαν οι αγώνες διαβάθμισης με τον Παναθηναϊκό, που τερμάτισε τελευταίος στο Νότιο Όμιλο, αφού δεν κατέβηκε στα δύο τελευταία ματς διαμαρτυρόμενος για κάποιες αποφάσεις της ΕΠΟ. Ο ΠΑΟ δεν δέχθηκε να αγωνιστεί ούτε στους αγώνες διαβάθμισης, με αποτέλεσμα το Π.Ο. Γουδί να κερδίσει χωρίς αγώνα την άνοδό του στο Εθνικό πρωτάθλημα και ο Παναθηναϊκός να υποβιβαστεί στην Α΄ κατηγορία της ΕΠΣΑ. Τελικά, ο υποβιβασμός δεν ίσχυσε λόγω της αλλαγής του κανονισμού για την κατάργηση της εθνικής κατηγορίας και ο ΠΑΟ πήρε μέρος στο επόμενο πανελλήνιο πρωτάθλημα. Επίσης, ο τελευταίος της Α΄ Αστέρας Αθηνών έπρεπε να δώσει αγώνες διαβάθμισης με τον πρωταθλητή της Β΄ Ηλυσιακό, οι οποίοι τελικά δεν είχαν νόημα, αφού και οι δυο σύλλογοι βρέθηκαν στη Β΄ κατηγορία μετά την επιστροφή στην Α΄ των 3 συλλόγων της Εθνικής κατηγορίας. Ο Ηλυσιακός αναδείχθηκε πρωταθλητής με 8 νίκες και μία ήττα από τον Ελληνορωσικό. Όμως, δεν κέρδισε την άνοδο λόγω της κατάργησης της Εθνικής κατηγορίας και της επιστροφής τριών αθηναϊκών ομάδων πίσω στην Α΄. Στην κατηγορία μετείχαν 10 ομάδες. Στα αξιοσημείωτα ο υποβιβασμός του ιστορικού Πανιώνιου στη Γ΄ κατηγορία, τη χαμηλότερη που βρέθηκε ποτέ στην ιστορία του. * Δεν είναι γνωστή η βαθμολογία από την 5η ως τη 10η θέση. Το πρωτάθλημα της Γ΄ κατηγορίας διεξήχθη με σε 2 ομίλους με συνολική δύναμη 14 ομάδων, όπου αποτέλεσαν την προκριματική φάση. Κατόπιν διεξήχθη τελική φάση για την ανάδειξη του πρωταθλητή. Πρωταθλήτρια της Γ΄ αναδείχθηκε η Σπάρτα Κουκακίου, που κατέκτησε την 1η θέση στην τελική φάση. Αναλυτικά οι ομάδες που συμμετείχαν ανά όμιλο: Α΄ Όμιλος: Σπάρτα Κουκακίου, Δάφνη Αθηνών, Ολυμπιακός Αθηνών, Φωστήρ, Αθηναϊκός, Εθνικός Καισαριανής, Αχιλλεύς Β΄ Όμιλος: Ολυμπιάς, Αρίων, Νέος Αστήρ, Αργοναύτες Καλλιθέας, Ένωσις Παγκρατίου, Ένωσις Χαλανδρίου, Γ.Σ. Αμαρουσίου Οι Σπάρτα Κουκακίου και Ολυμπιακός Αθηνών ισοβάθμησαν στην κορυφή της τελικής φάσης με σύνολο 5 βαθμών και αγωνίστηκαν σε αγώνα κατάταξης για την ανάδειξη του πρωταθλητή της Γ΄ κατηγορίας, που διεξήχθη στο γήπεδο της Λεωφόρου την Κυριακή 1 Οκτωβρίου 1933. Η Σπάρτα Κουκακίου επικράτησε με 1-0 και αναδείχθηκε πρωταθλήτρια Γ΄ κατηγορίας. Η τελική κατάταξη της τελικής φάσης ήταν: Σπάρτα Κουκακίου Ολυμπιακός Αθηνών Ολυμπιάς Νέος Αστήρ Περιστερίου** Την επόμενη σεζόν απορροφήθηκε από τον Ατρόμητο Αθηνών, ο οποίος καθιέρωσε το γαλάζιο αστέρι ως έμβλημα και μετακόμισε στο Περιστέρι. Ψηφιακό αρχείο εφ. "Αθλητική Ηχώ". Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 8/9/1974. Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 21/9/1974.